Ίσως το πιο οργανωμένο σπίτι που έχω νοικιάσει μέσω AirBNB. Άριστα και καλόγουστα εξοπλισμένο, δε λείπει πραγματικά τίποτε από ότι θα χρειαστεί ο επισκέπτης, όλα είναι στη θέση τους και απόλυτα λειτουργικά. Ένα υπέροχο μπαλκόνι με θέα στο Λιβυκό, μια ωραία αυλή με κληματαριά όπου μπορούν να παίξουν τα παιδιά, ωραία κουφώματα, υπερπλήρης κουζίνα. Ο οικοδεσπότης είναι συνεπής και φιλικός και η καθαριότητα πραγματικά άψογη. Μια συμπαθέστατη παραλία βρίσκεται στα 50 μέτρα και πολλές ωραίες ταβέρνες στα πέριξ.